钦定古今图书集成/明伦汇编/氏族典/第273卷 > 王荐
## 钦定古今图书集成/明伦汇编/氏族典/第273卷 > 王荐

按《元史王荐传》：“荐，福宁人，性孝而好义。父尝疾甚，荐
夜祷于天，愿减己年益父寿。父绝而复苏，疾遂愈。母
沈氏病渴，语荐曰：‘得瓜以啖我，渴可止’。时冬月求于
乡不得，行至深奥岭，仰天而哭，忽见岩石间青蔓离
披，有二瓜焉，因摘归奉母，母食之，渴顿止。至大四年，
福建宣慰司上状旌之。”